RESOLUCIÓN do 1 de outubro de 2008 pola que se convoca un curso sobre dactiloscopia, que se desenvolverá a través da internet.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 10/10/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, do Academia Galega de Seguridade Pública, anúnciase a realización dun curso sobre dactiloscopia, que se desenvolverá a través da internet, que deberá desenvolverse conforme as seguintes bases:
Obxectivos.
-Coñecer os fundamentos da identificación persoal, a través dos sistemas biométricos, en especial de dactiloscopia.
-Dominar o sistema dactiloscópico español.
-Realizar traballos prácticos relacionados con esta materia.
Destinatarios.
-Persoal das forzas e corpos de seguridade en xeral; terá preferencia o persoal de carreira das policías locais e da policía autonómica que non fixesen ningún curso a través desta modalidade.
Inscrición.
A inscrición dos participantes será totalmente gratuíta.
Prazas e selección.
Ata 50 prazas, que serán outorgadas por rigorosa orde de entrada de solicitudes, tendo en conta o disposto na epígrafe de destinatarios.
Solicitudes.
1. O prazo para a presentación de instancias rematará o día 31 de outubro ás 14.00 horas.
2. O persoal que desexe participar neste curso cubrirá a instancia que figura no anexo desta publicación, ou na páxina web
http://agasp.xunta.es, e deberá remitila vía fax (886 20 61 22
) debidamente cuberta.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase desde o 5 ao 27 de novembro e terá unha valoración de carga horaria de 25 horas lectivas.
Contido.
-Módulo I. Núcleos e delta de dactilogramas.
-Módulo II. Tipos de dactilogramas.
-Módulo III. Fórmula e subfórmula dactiloscópica.
Relación de admitidos.
A relación do persoal admitido publicarase o día 4 de novembro, a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 17/18.
Formulación definitiva de inscrición para as/os alumnas/os admitidas/os.
O persoal seleccionado, segundo a listaxe que se fixese pública, deberá inscribirse na plataforma de formación en liña, á cal se accede a través da páxina web da Agasp (
http://agasp.xunta.es
).
Para isto terán de prazo desde as 14.00 horas do día 4 de novembro ata as 14.00 horas do día 5 de novembro.
Requirimentos técnicos mínimos para os equipos das/os alumnas/os.
Os requirimentos técnicos para usar a web dos cursos da Agasp (baseada nunha ferramenta de aprendizaxe electrónica ou teleformación) son de nivel básico:
* Hardware.
A configuración mínima dun PC doméstico (en xeral, calquera con menos de cinco anos) é suficiente.
* Software.
Calquera navegador web actual (de versión recente) sobre calquera sistema operativo de uso común.
Por exemplo:
-En Windows pódense empregar o Mozilla Firefox, o Opera ou Internet Explorer.
-En Linux pódese empregar o Firefox, o Konqueror ou o Opera.
* Comunicacións.
Para acceder á estrutura de xestión do curso abonda unha conexión de baixa velocidade (por exemplo: unha conexión telefónica con módem a 40 Kbps permite interactuar comodamente coa ferramenta de xestión do curso).
Temporalización dos contidos e probas parciais.
-Módulo I: comezará o 5 de novembro; deste módulo haberá un exame tipo test con tempo limitado o día 12 de novembro e o alumno terá que superalo para poder continuar no curso.
-Módulo II: comezará o 12 de novembro; deste módulo haberá un exame tipo test con tempo limitado o día 19 de novembro e o alumno terá que superalo para poder continuar no curso.
-Módulo III: comezará o 19 de novembro; deste módulo haberá un exame tipo test con tempo limitado o día 25 de novembro.
Para facilitar a participación do alumnado e en atención ás continxencias derivadas do servizo, establécense dúas opcións para realizar as probas avaliativas; a/o alumna/o elixirá unha delas para desenvolver a proba. No suposto de que algunha/algún das/os participantes cubrise as dúas opcións, avaliarase pola primeira xa que son incompatibles.
Proba final e certificado de aproveitamento.
O persoal que superase as probas anteriores poderá optar a un certificado de aproveitamento, para o cal deberá superar unha proba presencial final do conxunto dos contidos que terá lugar o día 27 de novembro, ás 17.30 horas, na sede da Academia Galega de Seguridade Pública, o que lles dará acceso a este certificado. Noutro caso, outorgaráselles certificado de participación activa, no suposto de teren superadas as probas avaliativas dos módulos.
Crédito de libre configuración.
A Academia Galega de Seguridade Pública solicitoulle á Universidade de Santiago de Compostela un crédito de libre configuración para todas aquelas persoas que superen este curso.
Incompatibilidade.
A participación neste curso resultará incompatible coa admisión do alumno noutra actividade da Agasp que se desenvolva pola internet ou en edicións anteriores desta mesma temática.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 1 de outubro de 2008.
P.S. (Disposición primeira Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "19700D015P094.PDF"